**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL PANAUDOS SUTARTĮ**

**VIEŠAJAI ĮSTAIGAI ŠILUTĖS LIGONINEI**

2016 m. lapkričio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, Šilutės rajono savivaldybės tarybos 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu ir atsižvelgdama į viešosios įstaigos Šilutės ligoninės 2016-11-08 raštą Nr. (1.1.18)S-803 „Dėl patalpų perdavimo“, Šilutės rajono savivaldybės taryba n u s p r e n d ž i a:

1. Perduoti viešajai įstaigai Šilutės ligoninei, juridinio asmens kodas 277329430, pagal panaudos sutartį dvidešimties metų laikotarpiui įstaigos įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą - Šilutėje, Tulpių g. 10, esančio sanitarinės epideminės stoties pastato dalį (unikalus numeris 8893-4001-3053, pažymėta plane – 5D3p, pastato bendras plotas – 1 183,26 kv. metro, perduodamų patalpų indeksai: nuo 1-3 iki 1-27 (230,08 kv. metro), nuo 2-15 iki 2-36 (165,16 kv. metro), nuo 3-10 iki 3-24 (207,50 kv. metro) ir dalis 3-1 (3,06 kv. metro); perduodamų patalpų plotas – 605,80 kv. metro).

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu turto panaudos sutartį ir perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-11-

Virgilijus Pozingis Arvydas Bielskis Stanislova Dilertienė

2016-11-09 2016-11-09 2016-11-09

Zita Tautvydienė Vita Stulgienė

2016-11-09 2016-11-09

Rengė

Daiva Thumat, (8 441) 79 210, el. p. daiva.thumat@silute.lt

2016-11-08

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL PANAUDOS SUTARTĮ**

**VIEŠAJAI ĮSTAIGAI ŠILUTĖS LIGONINEI“**

2016 m. lapkričio 8 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti viešajai įstaigai Šilutės ligoninei, juridinio asmens kodas 277329430, pagal panaudos sutartį dvidešimties metų laikotarpiui įstaigos įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą - Šilutėje, Tulpių g. 10, esančio sanitarinės epideminės stoties pastato dalį (unikalus numeris 8893-4001-3053, pažymėta plane – 5D3p, pastato bendras plotas – 1 183,26 kv. metro, perduodamų patalpų indeksai: nuo 1-3 iki 1-27 (230,08 kv. metro), nuo 2-15 iki 2-36 (165,16 kv. metro), nuo 3-10 iki 3-24 (207,50 kv. metro) ir dalis 3-1 (3,06 kv. metro); perduodamų patalpų plotas – 605,80 kv. metro).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 1 dalies 2 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis savivaldybės tarybos nustatyta tvarka savivaldybės viešosioms įstaigoms.*  *Sprendimo projekte nurodytos patalpos Šilutės rajono savivaldybės nuosavybėn yra perduotos Lietuvos Respublikos Vyriausybės 2016 m. spalio 12 d. nutarimu Nr. 1015 „Dėl nekilnojamojo turto perdavimo Šilutės rajono savivaldybės nuosavybėn“.*  *Viešoji įstaiga Šilutės ligoninė pateikė Šilutės rajono savivaldybei 2016-11-08 prašymą perduoti sprendimo projekte nurodytas patalpas pagal panaudos sutartį dvidešimties metų laikotarpiui. Šios patalpos reikalingos Šilutės ligoninės slaugos ir palaikomojo gydymo skyriui.* |
| ***3. Kokių pozityvių rezultatų laukiama.*** |
| *Viešajai įstaigai Šilutės ligoninei bus suteiktos patalpos reikalingos slaugos ir palaikomojo gydymo paslaugoms teikti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Viešajai įstaigai Šilutės ligoninei; Šilutėje, Tulpių g. 10.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga:* [*priedas Nr. 1*](TUR02priedas1.pdf)*;* [*priedas Nr. 2*](TUR02priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*